220228 Kortinnlegg lokallag – nynorsk

**Vår kommune må opne døra for ukrainske flyktningar**

**Når ukrainarar no flyktar i redsel frå heimlandet sitt, må vi gje eit klart signal om at vår kommune står klar med opne dører.**

*Av Lokalpolitikar i Lokallag SV*

SV i vår kommune fordømmer den russiske invasjonen av Ukraina, som er eit klart brot på internasjonal rett. Russland sin militære aggresjon mot Ukraina rammar sivile hardt. Allereie før kringen braut ut, var det rundt 850.000 internt fordrivne menneske i Ukraina. FN meldte måndag at 500.000 ukrainarar har kryssa grensa til naboland, på flukt frå krig og vald. Eit fleirtal av desse er kvinner og born, og talet kjem dessverre til å stige. Eg ynskjer at vår kommune skal vere klar til å ta imot flyktningar frå Ukraina, når det vert etterspurnad for det, også på kort varsel.

Noreg må også leggje press på det russiske regimet. Det gjeld økonomiske sanksjonar, det gjeld politisk press. Dei siste vekene har vi sett at mange i Russland er imot krigen. Alle demokratiske land må bidra med det dei kan for å stoppe Putin sin ulovlege og umoralske aggresjonskrig mot Ukraina. Noreg si viktigaste rolle er å bruke den økonomiske styrken vår til å gjennomføre sanksjonar som verkeleg bit mot den russiske eliten, og å stille opp med humanitær hjelp til det ukrainske folket.

Verdshistoria har tatt ei dramatisk vending. Det er vanskeleg å sjå konsekvensane av Russland sitt angrep på Ukraina. Det einaste vi veit er at verda ikkje blir den same. Russland legg opp til ein blodig krig som vil ramme det ukrainske folket i lang tid framover.

Alle land i Europa må ta sin del av ansvaret for å gi ukrainske flyktningar tryggleik. Som i alle krigar, vert familiar no skilt frå einannan, ungar vert traumatiserte og fråtekne moglegheita til utdanning og helsetenester. Erfaringa frå liknande krigssituasjonar er at faren for vald og overgrep mot kvinner og barn aukar. Det vil bli et enormt behov for hjelp i tida som kjem, noko vår kommune kan vere med på å møte.

SV står i solidaritet med det ukrainske folket.

---